พระราชกฤษฎีกาจัดตั้งเทศบาลตำบลท่าโขลงอำเภอคลองหลวง จังหวัดปทุมธานีพ.ศ. ๒๕๓๙ ภูมิพลอดุลยเดชป.ร.ให้ไว้ ณวันที่ ๘ พฤษภาคม พ.ศ. ๒๕๓๙เป็นปีที่ ๕๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลตำบลท่าโขลง อำเภอคลองหลวงจังหวัดปทุมธานีอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลท่าโขลง อำเภอคลองหลวง จังหวัดปทุมธานี พ.ศ. ๒๕๓๙มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้จัดตั้งเทศบาลตำบลท่าโขลงอำเภอคลองหลวง จังหวัดปทุมธานี ขึ้นในเขตพื้นที่บางส่วนของตำบลคลองหนึ่งและตำบลคลองสอง อำเภอคลองหลวง จังหวัดปทุมธานี มีชื่อว่า เทศบาลตำบลท่าโขลงอำเภอคลองหลวง จังหวัดปทุมธานีมาตรา ๔ ให้กำหนดเขตเทศบาลตำบลท่าโขลงอำเภอคลองหลวง จังหวัดปทุมธานี ไว้ดังนี้หลักเขตที่ ๑ ตั้งอยู่ที่จุดซึ่งเส้นแบ่งเขตอำเภอคลองหลวงกับอำเภอสามโคก บรรจบกับเส้นแบ่งเขตอำเภอคลองหลวง จังหวัดปทุมธานีกับอำเภอบางปะอิน จังหวัดพระนครศรีอยุธยาด้านเหนือจากหลักเขตที่ ๑ เป็นเส้นเลียบแนวเส้นแบ่งเขตอำเภอคลองหลวงจังหวัดปทุมธานี กับอำเภอบางปะอิน จังหวัดพระนครศรีอยุธยาไปทางทิศตะวันออกเฉียงเหนือ และลงมาทางทิศใต้ ผ่านทางหลวงแผ่นดินหมายเลข ๑และขึ้นไปทางทิศเหนือ ถึงหลักเขตที่ ๒ซึ่งตั้งอยู่ที่จุดซึ่งเส้นแบ่งเขตอำเภอคลองหลวง จังหวัดปทุมธานี กับอำเภอบางปะอินจังหวัดพระนครศรีอยุธยา บรรจบกับเส้นแบ่งเขตอำเภอคลองหลวง จังหวัดปทุมธานีกับอำเภอวังน้อย จังหวัดพระนครศรีอยุธยาจากหลักเขตที่ ๒ เป็นเส้นเลียบแนวเส้นแบ่งเขตอำเภอคลองหลวงจังหวัดปทุมธานี กับอำเภอวังน้อย จังหวัดพระนครศรีอยุธยา ไปทางทิศตะวันออกเฉียงเหนือถึงหลักเขตที่ ๓ ซึ่งตั้งอยู่ที่จุดซึ่งเส้นแบ่งเขตอำเภอคลองหลวง จังหวัดปทุมธานีกับอำเภอวังน้อย จังหวัดพระนครศรีอยุธยา บรรจบกับเส้นแบ่งเขตตำบลคลองสองกับตำบลคลองสามอำเภอคลองหลวง จังหวัดปทุมธานีด้านตะวันออกจากหลักเขตที่ ๓ เป็นเส้นเลียบแนวเส้นแบ่งเขตตำบลคลองสองกับตำบลคลองสามอำเภอคลองหลวง จังหวัดปทุมธานี ไปทางทิศใต้ ถึงหลักเขตที่ ๔ ซึ่งตั้งอยู่ริมทางหลวงแผ่นดินหมายเลข๓๒๑๔ ฟากเหนือด้านใต้จากหลักเขตที่ ๔ เป็นเส้นเลียบริมทางหลวงแผ่นดินหมายเลข๓๒๑๔ ฟากเหนือ ไปทางทิศตะวันตก ผ่านทางหลวงแผ่นดินหมายเลข ๑ และเลียบริมถนนเชียงรากฟากเหนือ ไปทางทิศตะวันตก ถึงหลักเขตที่ ๕ ซึ่งตั้งอยู่บนแนวเส้นแบ่งเขตอำเภอคลองหลวงกับอำเภอเมืองปทุมธานีด้านตะวันตกจากหลักเขตที่ ๕ เป็นเส้นเลียบแนวเส้นแบ่งเขตอำเภอคลองหลวงกับอำเภอเมืองปทุมธานีและเลียบแนวเส้นแบ่งเขตอำเภอคลองหลวงกับอำเภอสามโคก ตามแนวเขตทางรถไฟ ฟากตะวันออกไปทางทิศเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลท่าโขลง อำเภอคลองหลวง จังหวัดปทุมธานี พ.ศ.๒๕๓๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากพื้นที่บางส่วนของตำบลคลองหนึ่งและตำบลคลองสอง อำเภอคลองหลวง จังหวัดปทุมธานี มีสภาพอันสมควรจัดตั้งขึ้นเป็นเทศบาลตำบลท่าโขลงอำเภอคลองหลวง จังหวัดปทุมธานี เพื่อให้ประชาชนในท้องถิ่นได้ปกครองดูแล และทะนุบำรุงท้องถิ่นของตนตามระบบเทศบาลจึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๓/ตอนที่ ๑๖ ก/หน้า ๑๑/๒๒ พฤษภาคม ๒๕๓๙